Սիմ դե Յոնգ

**Սիմ Ստեֆան դե Յոնգ** (, ), հոլանդացի ֆուտբոլիստ, որը խաղացել է հարձակողական կիսապաշտպանի և հարձակվողի դիրքերում։ Հանդես է եկել Նիդերլանդների հավաքականում։

## Վաղ տարիներ
Դե Յոնգը ծնվել է Շվեյցարիայի հարավ-արևմուտքում, Էգլ փոքրիկ քաղաքի հիվանդանոցում, սակայն կյանքի առաջին տարիներն անցկացրել է Լեյզանե քաղաքում, որտեղ այդ ժամանակ ապրում էին նրա ծնողները։ Նիդեռլանդների վոլեյբոլի հավաքականի նախկին խաղացողներ Ջորջ դե Յոնգը և Լուկա Ռատերինկը Նիդեռլանդներից Շվեյցարիա են տեղափոխվել 1982 թվականին։ Նրա մայրը ազգային հավաքականի կազմում անցկացրել է 90 խաղ, իսկ հայրը՝ 35 խաղ։

Բայց, ի տարբերություն ծնողների, Սիմը վոլեյբոլիստ չդարձավ, այլ ընտրեց մեկ այլ մարզաձև՝ ֆուտբոլ: 1995 թվականին ամբողջ ընտանիքը, այդ թվում՝ նրա կրտսեր եղբայրը՝ Լյուկ դե Յոնգը, վերադարձել է Նիդերլանդներ և բնակություն հաստատել Դուտինխեմ քաղաքում։ Հենց այստեղ էլ սկսվեց Սիմի ֆուտբոլային կարիերան՝ տեղական ԴԶԿ’68 թիմում։ 12 տարեկանում նրան նկատել են «Դե Գրաֆսհապի» սկաուտիզմները և 2001 թվականից սկսել է խաղալ այդ ակումբի պատանեկան թիմում:

Դուտինհեմում դե Յոնգը ընդունվել է «Ռիտվելդ Լիկեմ» դպրոցը, որտեղ ժամանակին սովորել են Գուս Հիդինգը, Պոլ Բոսվելը և Կլաս Յան Հունտելարը։ Նա այնտեղ ստացավ vwo դիպլոմ և որոշեց շարունակել տնտեսագիտություն սովորել Ամստերդամի համալսարանում, Բայց այն բանից հետո, երբ Սիմը տեղափոխվեց Ամստերդամի «Այաքս», նա որոշեց թողնել ուսումը և ամբողջովին կենտրոնանալ ֆուտբոլի վրա: Ընդամենը մեկ տարի երիտասարդական կազմում հանդես գալուց հետո դե Յոնգը դարձավ «Այաքսի» հիմնական կազմի խաղացող։

## Ակումբային կարիերա
Դե Յոնգի նորամուտը «Այաքսի» հիմնական թիմում կայացել է 2007 թվականի սեպտեմբերի 26-ին «Կոզակկեն Բոյզ» ակումբի դեմ խաղում, որն ավարտվել է «Այաքսի» հաղթանակով՝ 2:1 հաշվով: «Այաքսի» կազմում իր առաջին գնդակը Սիմը խփել է Ռոտերդամի «Սպարտայի» դարպասը 2007 թվականի հոկտեմբերի 7-ին, խաղն ավարտվել է ոչ-ոքի՝ 2:2:

2012 թվականի ամռանը դարձել է ակումբի ավագ։

«Այաքսի» կազմում ֆուտբոլիստն ընդհանուր առմամբ անցկացրել է 244 հանդիպում՝ դառնալով 78 գոլի հեղինակ:

2014 թվականի հուլիսի 1-ին տեղափոխվել է անգլիական «Նյուքասլ Յունայթեդ»։ Պայմանագիրը կնքվել է 6 տարով, տրանսֆերի գումարը չի հրապարակվում։ Դե Յոնգի կարիերան «Նյուքասլում» չի ստացվել, երեք տարվա ընթացքում նա մասնակցել է ընդամենը 26 հանդիպման, որոնցում դարձել է երկու գոլի հեղինակ: Հոլանդացու անհաջող խաղի պատճառներից մեկը հաճախակի վնասվածքներն էին՝ թոքերի կոլապսը, ազդրի մկանի պատռվածքը և աչքի հետ կապված խնդիրը, որոնց պատճառով նա բաց թողեց բազմաթիվ հանդիպումներ։ 2016 թվականի օգոստոսին դե Յոնգան մեկ մրցաշրջանով վարձակալել է հոլանդական ՊՍՎ-ն։ 2016-2017 մրցաշրջանում նա մասնակցել է 19 հանդիպման և դարձել 6 գոլի հեղինակ Նիդերլանդների առաջնությունում։

2017 թվականի օգոստոսի 28-ին Դե Յոնգը հեռացել է «Նյուքասլից» և վերադարձել «Այաքս», որի հետ կնքել է 3 տարվա պայմանագիր։

2018 թվականի օգոստոսին վարձավճարով տեղափոխվել է ավստրալական «Սիդնեյ» ակումբ։

2020 թվականի փետրվարի 20-ին Դե Յոնգը ազատ գործակալի կարգավիճակով տեղափոխվել է MLS-ի «Ցինցինատի» ակումբ։ Ամերիկյան լիգայում իր նորամուտը նշել է 2020 թվականի հուլիսի 11-ին ՄԼՍ իս բակ մրցաշարի խմբային փուլի առաջին տուրի խաղում «Կոլամբուս Կրյուի» դեմ խաղում։ 2020 թվականի մրցաշրջանի ավարտից հետո «Ցինցինատին» չի երկարաձգել պայմանագիրը դե Յոնգի հետ։

2020 թվականի դեկտեմբերի 4-ին Դե Յոնգը մեկուկես մրցաշրջանի պայմանագիր կնքեց «Հերենվենի» հետ։

2022 թվականի հունիսին կնքել է մեկ մրցաշրջանի պայմանագիր «Դե Գրաֆսհապի» հետ։ 7օգոստոսի նորամուտը ակումբում նշել է Էրստեդիվիզիիի՝ ՊԵԿ Զվոլեի դեմ խաղում, իսկ մրցաշրջանի առաջին գոլը սեպտեմբերի 30-ին խփել է «Յոնգ ԱԶ»-ի դարպասը։ 2023 թվականի մայիսի 18-ին հայտարարեց կարիերան ավարտելու մասին։ Մայիսի 19-ին անցկացրեց իր վերջին խաղը և երկու գոլ խփեց «Դեն Բոշի» դարպասը առաջնության վերջին տուրի խաղում։

## Անձնական կյանք
Սիմի կրտսեր եղբայրը՝ Լյուկը, նույնպես ֆուտբոլիստ է, նա հանդես է գալիս ՊՍՎ ակումբում։

## Ձեռքբերումներ
**«Այաքս»**
* Նիդերլանդների չեմպիոն(4): 2010/11, 2011/12, 2012/13, 2013/14 
* Նիդերլանդների փոխչեմպիոն (2)։ 2007/08, 2009/10 
* Նիդերլանդների գավաթակիր՝ 2009/10 
* Նիդերլանդների սուպերգավաթակիր։ 2013

**«Սիդնեյ»**
* A լիգայի չեմպիոն՝ 2018/19

## Ելույթների Վիճակագրություն

### Դե Յոնգի հանդիպումները Նիդերլանդների հավաքականի կազմում

**Ընդհանուր՝ 6 խաղ / 2 գոլ; 3 հաղթանակ, 3 Ոչ-ոքի, 0 պարտություն:**

## Ծանոթագրություններ

 
Կատեգորիա:Այաքսի ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:Դե Գրաֆսխապի ֆուտբոլիստներ
Կատեգորիա:Հերենվենի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Նյուքասլ Յունայթեդի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ